《行色》
宋代·司马池

冷于陂水淡于秋，远陌初穷到渡头。
赖是丹青不能画，画成应遣一生愁。

作者简介：（980—1041）陕州夏县人，字和中。登进士第。授永宁主簿。历建德、郫县尉。蜀人传言戍兵叛，蛮将入寇，邑民争相出逃。池摄县事，会上元张灯，纵民游观三夕，民心遂安。知数州县，所至皆有政声。累擢天章阁待制、知河中府，徙同州，又徙杭州。因不知吴中习俗，决事不当，被劾降知虢州，徙晋州。